Les 'Veus per Benín' omplin la plaça
30 de juliol de 2024

El programa ‘A Poqueta Nit’, que ha celebrat la seua segona edició aquest mes de juliol, ha comptat amb la participació de prop de 800 persones en els concerts a l'aire lliure dirigits, especialment, a la gent gran de l'Eliana.

L'actuació de 'Veus per Benín', celebrada dijous passat, va omplir per complet la plaça del País Valencià. En ell 25 xiquetes, xiquets i joves arribats des del cor del continent africà van submergir al públic en un concert ple d'alegria i emocions. Veus per Benín és un projecte de la fundació Juntos por la Vida per a la defensa dels drets de la infància.

L'edil de l'àrea, Eva Santafé, ha mostrat el suport del consistori a aquesta iniciativa, que visita l'Eliana per tercera vegada, i que mostra la cultura i garanteix els drets de la infància amb l'objectiu de construir una societat millor.

El programa d'aquest 2024 es va completar amb el concert, divendres passat 19, de David Sancho & Swing, amb un repertori original de jazz swing ple de referències als grans músics de tots els temps: Frank Sinatra, Louis Amstron, Nacha Pop o Nino Bravo, i que va posar a ballar als i les més majors.